खालिस्तानी समर्थकों ने पहले प्रदर्शन किया, फिर खींच कर उतारा; भारत में राजनयिक को सम्मन
Khalistan Supporters Protest At UK Indian Embassy - पंजाब में वारिस पंजाब दे के जत्थेदार अमृतपाल सिंह के खिलाफ चल रही कार्रवाई का विरोध विश्व में फैले खालिस्तानी समर्थक कर रहे हैं
पंजाब में वारिस पंजाब दे के जत्थेदार अमृतपाल सिंह के खिलाफ चल रही कार्रवाई का विरोध विश्व में फैले खालिस्तानी समर्थक कर रहे हैं। बीती शाम UK में भारतीय दूतावास के बाहर खालिस्तानियों ने प्रदर्शन के बाद तिरंगे का अपमान कर दिया। तुरंत कार्रवाई करते हुए भारत ने UK के सीनियर राजनयिक को सम्मन भेज दिया है।
दरअसल, विश्व भर में खालिस्तानी समर्थक अमृतपाल सिंह के खिलाफ चलाए जा रहे अभियान का विरोध कर रहे हैं, लेकिन बीती शाम UK में भारतीय दूतावास के बाहर कुछ खालिस्तानी समर्थक इकट्‌ठे हुए। इन्होंने पहले भारतीयों के खिलाफ अपशब्दों का प्रयोग किया और फिर दूतावास पर फहराए गए तिरंगे को खालिस्तान समर्थकों ने उतार खींचने की कोशिश की। भारतीय राजनयिकों ने इसका विरोध किया और झंडे को वापस लिया। लेकिन प्रदर्शनकारी दूतावास की बिल्डिंग के बाहर खालिस्तानी तिरंगा फहराते रहे।
दो मंजिला तिरंगा फहरा दिया जवाब
UK में भारतीय दूतावास में तैनात राजनयिकों ने तुरंत कार्रवाई की। उन्होंने दोबारा से उसी जगह तिरंग फहराया। इसके साथ ही दूतावास की बिल्डिंग पर दो मंजिला एक और तिरंगा लगा दिया। बिना गुस्सैल रवैया अपनाते हुए भारतीय दूतावास के अधिकारियों ने खालिस्तानी समर्थकों को इसका जवाब शांतिमय ढंग से दिया।
भारत में तुरंत एक्शन
लंदन में उच्चायोग में प्रदर्शनकारियों द्वारा भारतीय झंडा उतारने की घटना के संबंध में भारत सरकार ने दिल्ली में UK के राजनयिकों को तलब किया। लंदन में भारतीय उच्चायोग के खिलाफ अलगाववादी और चरमपंथी तत्वों द्वारा की गई कार्रवाई पर भारत के कड़े विरोध को व्यक्त किया गया।
प्रदर्शन के दौरान UK राजनयिकों से एक्सप्लानेशन मांगी गई है कि कैसे प्रदर्शनकारियों ने भारतीय दूतावास के बाहर प्रदर्शन किया। UK सुरक्षा की पूर्ण अनुपस्थिति के लिए स्पष्टीकरण की मांग उठाई गई है। जिसने इन तत्वों को उच्चायोग परिसर में प्रवेश करने की अनुमति दी थी। वहीं प्रदर्शनकारियों के खिलाफ तुरंत एक्शन के लिए भी कहा गया है।
क्या अमृतपाल को 'हीरो' से 'जीरो' बना रही पुलिस?:टॉप अफसरों ने एडवांस प्लानिंग की; मजबूत घेराबंदी फिर भी 3 दिन से नहीं पकड़ पाई 
पंजाब के अमृतसर में 23 मार्च को 'वारिस पंजाब दे' समूह के हजारों समर्थकों ने जमकर बवाल किया। कुछ ने तलवारें और बंदूकें लहराईं, बैरिकेड्स को तोड़ दिया। पुलिसकर्मियों व अधिकारियों के सिर फोड़ दिए। अजनाला पुलिस स्टेशन को कब्जे में ले लिया (पूरी खबर पढ़ें)